Middelsstore (20-25 millimeter), rødbrune trebukker. Hodet er kort og bredt med ganske store, nyreformede fasettøyne. Antennene er relativt kraftige og kortere enn kroppen, ikke kamformede. Pronotum er mer eller mindre trapesformet med en butt tann på hver sidekant, tett kledt med lange hår. Dekkvingene er parallellsidige med avrundede "skuldre", overflaten er læraktig med noe vage, opphøyde lengderibber.